Document ID: 31987R1871

ΚΑΝΟΝΙΣΜΟΣ ( ΕΟΚ ) αριθ . 1871/87 ΤΗΣ ΣΠΙΤΡΟΠΗΣ της 16ης Ιουνίου 1987 για τρόπους εφαρμογής του κανονισμού ( ΕΟΚ ) αριθ . 4028/86 του Συμβουλίου όσον αφορά τις ενέργειες ενθάρρυνσης της πειραματικής αλιείας
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας^(1 ), και ιδίως το άρθρο 15 παράγραφος 2 και το άρθρο 16 παράγραφος 2,
Εκτιμώντας :
ότι πρέπει να ορισθεί η φύση των επιλέξιμων δαπανών που αφορούν την πραγματοποίηση πειραματικής αποστολής αλιείας κατά την έννοια των άρθρων 13 και 14 του κανονισμού ( ΕΟΚ ) αριθ . 4028/86, η οποία καλείται στο εξής "αποστολή"
ότι μπορούν να τύχουν κοινοτικής χρηματοδοτικής συνδρομής μόνο τα έξοδα που είναι άμεσα συνδεδεμένα με την πραγματοποίηση μιας αποστολής, καθώς και ορισμένα έξοδα που προκύπτουν από τις υποχρεώσεις που βαρύνουν το δικαιούχο βάσει της κοινοτικής ρύθμισης
ότι οι αιτήσεις κοινοτικής χρηματοδοτικής συνδρομής πρέπει να περιέχουν τα στοιχεία που επιτρέπουν στην Επιτροπή να λάβει απόφαση σχετικά με τις αιτήσεις αυτές και ότι πρέπει να υποβάλλονται με τυποποιημένη μορφή
ότι η εν λόγω ενέργεια ενθάρρυνσης της πειραματικής αλιείας αποσκοπεί ανάπτυξη των δραστηριοτήτων της κοινοτικής αλιείας και ότι είναι κατά συνέπεια απαραίτητο να ενημερώνονται τα κράτη μέλη σχετικά με ορισμένα αποτελέσματα που έχουν επιτυχθεί κατά τη διάρκεια των αποστολών που πραγματοποιήθηκαν
ότι οι αιτήσεις απόδοσης που πρέπει να υποβληθούν από τα κράτη μέλη στην Επιτροπή πρέπει να περιλαμβάνουν ορισμένα στοιχεία που επιτρέπουν αν εξασφαλιστεί ότι οι δαπάνες είναι σύμφωνες με τις διατάξεις του κανονισμού ( ΕΟΚ ) αριθ . 4028/86
ότι, για να καταστεί δυνατή η διενέργεια αποτελεσματικού ελέγχου, τα κράτη μέλη πρέπει να θέτουν στη διάθεση της Επιτροπής τα δικαιολογητικά έγγραφα βάσει των οποίων έχουν υπολογιστεί οι ενισχύσεις κατά τη διάρκεια περιόδου τριών ετών μετά την τελευταία απόδοση
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής των Δομών της Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ΤΙΤΛΟΣ Ι
Προσδιορισμός των επιλέξιμων δαπανών
Άρθρο 1
1 . Οι δαπάνες μιας αποστολής, όπως ορίζονται στο παράρτημα Ι, είναι επιλέξιμες για τη χορήγηση πριμοδότησης ενθάρρυνσης κατά την έννοια του άρθρου 15 του κανονισμού ( ΕΟΚ ) αριθ . 4028/86 .
2 . Οι επιλέξιμες δαπάνες εκφράζονται εκτός φόρου προστιθεμένης αξίας ( ΦΠΑ ) που είναι ανακτήσιμος .
ΤΙΤΛΟΣ ΙΙ
Αίτηση για πριμοδότηση ενθάρρυνσης
Άρθρο 2
1 . Τα σχέδια για την αποστολή υποβάλλονται στην Επιτροπή μέσω του ή των ενδιαφερομένων κρατών μελών και πρέπει να περιλαμβάνουν τα στοιχεία που αναφέρονται στο παράρτημα ΙΙ και να παρουσιάζονται σύμφωνα με τη μορφή που προβλέπεται στο εν λόγω παράρτημα .
2 . Οι αιτήσεις που αναφέρονται στην παράγραφο 1 πρέπει να υποβάλλονται στην Επιτροπή σε δύο αντίτυπα . Τα δικαιολογητικά έγγραφα ή άλλα έγγραφα εκτός των εντύπων που προβλέπονται στο παράρτημα ΙΙ, μπορούν να υποβληθούν σε ένα μόνο αντίτυπο .
3 . Οι αιτήσεις που αναφέρονται στην παράγραφο 1 καταγράφονται την ημέρα της παραλαβής τους από την Επιτροπή .
Άρθρο 3
1 . Κατά την έννοια του παρόντος κανοννισμού, νοείται ως :
- "έναρξη της αποστολής", η ημερομηνία αναχώρησης του σκάφους είτε από τον λιμένα εκμετάλλευσης, είτε από τον τελευταίο λιμένα εξοπλισμού αμέσως πριν από την εκτέλεση των εργασιών αλιείας .
Για τις αποστολές που πραγματοποιούνται από περισσότερα σκάφη, λαμβάνεται υπόψη η ημερομηνία εκκίνησης του πρώτου σκάφους του στολίσκου,
- "λιμένας εκμετάλλευσης", ο λιμένας από τον αοποίο το σκάφος ασκεί την κύρια δραστηριότητά του,
- "τελευταίος λιμένας εξοπλισμού", νοείται ο λιμένας στον οποίο το σκάφος φορτώνει τα αλιευτικά εξαρτήματα, πραγματοποιεί τον ανεφοδιασμό του και συμπληρώνει το πλήρωμά του ή, κατά περίπτωση, επιβιβάζει τον ή τους αναγνωρισμένους επιστημονικούς παρατηρητές,
- "λήξη της αποστολής", νοείται η ημερομηνία επιστροφής του σκάφους ή του τελευταίου σκάφους ενός στολίσκου στον τελευταίο λιμένα εκφόρτωσης, γνωρίζοντας ότι καμία δραστηριότητα άλλη εκτός από τη σχετική αποστολή δεν πραγματοποιήθηκε ενδιαμέσως,
- "διάρκεια μιας αποστολής", ο αριθμός των ημερών εν πλω που έχουν διανυθεί κατ' έτος μεταξύ της εαρξης και της λήξης τησ εν λόγω αποστολής .
2 . Προκειμένου να τύχουν πριμοδότησης ενθάρρυνσης, οι αποστολές μπορούν να αρχίσουν μόνο μετά την ημερομηνία καταχώρησης της αίτησης συνδρομής στην Επιτροπή . Σε περίπτωση που η καταχώρηση της αίτησης συνδρομής πραγματοποιείται μετά την αναχώρηση του ενδιαφερόμενου σκάφους από τον λιμένα εκμετάλλευσης αλλά πριν την αναχώρηση από τον τελευταίο λιμένα εξοπλισμού που προηγείται της εκτέλεσης των εργασιών αλιείας, η αίτηση συνδρομής γίνεται δεκτή, οι δαπάνες όμως που έχουν πραγμαοτοποιηθεί μεταξύ του τελευταίου αυτού λιμένα και του λιμένα εκμετάλευσης δεν είναι επιλέξιμες για κοινοτική συνδρομή .
Άρθρο 4
Για κάθε σχέδιο που υποβάλλεται στην Επιτροπή, το ή τα ενδιαφερόμενα κράτη μέλη πρέπει να βεβαιωθούν και να πιστοποιήσουν ότι η ή οι νόμιμες άδειες αλιείας έχουν εκδοθεί από τις αρμόδιες αρχές για τη διάρκεια της ή των σχετικών αποστολών .
Άρθρο 5
Τα σχέδια που αναφέρονται στο άρθρο 14 παράγραφος 4 του κανονισμού ( ΕΟΚ ) αριθ . 4028/86 πρέπει να αποτελέσουν αντικείμενο γραπτής σύμβασης μεταξύ των ενδιαφερομένων μερών .
ΤΙΤΛΟΣ ΙΙΙ
ιΕκθεση λήξης της αποστολής
Άρθρο 6
1 . Η έκθεση που αναφέρεται στο άρθρο 17 παράγραφος 1 του κανονισμού ( ΕΟΚ ) αριθ . 1028/86, που καλείται στο εξής "έκθεση λήξης της αποστολής", πρέπει να περιέλθει στην Επιτροπή το αργότερο πέντε μήνες μετά το τέλος της σχετικής αποστολής .
2 . Η έκθεση λήξης της αποστολής πρέπει να περιέχει τα στοιχεία που αναφέρονται στο παράρτημα ΙΙΙ και να υποβάλλεται σύμφωνα με τον τύπο που προβλέπεται στο εν λόγω παράρτημα .
ΤΙΤΛΟΣ IV
Τρόποι πληρωμής
Άρθρο 7
1 . Οι αιτήσεις πληρωμής που αναφέρονται στο άρθρο 15 του κανονισμού ( ΕΟΚ ) αριθ . 4028/86 και υποβάλλονται στην Επιτροπή από το ή τα ενδιαφερόμενα κράτη μέλη, πρέπει να περιέχουν τα στοιχεία που αναφέρονται στο παράρτημα IV και να περιέχουν τα στοιχεία που αναφέρονται στο παράρτημα IV και να παρουσιάζονται με τη μορφή που προβλέπεται στο εν λόγω παράρτημα .
2 . Εξάλλου, το ή τα ενδιαφερόμενα κράτη μέλη πιστοποιούν το ακριβές των πληροφοριών που περιέχονται στις αιτήσεις πληρωμής που αναφέρονται στην πράγραφο 1 .
Άρθρο 8
Προϋπόθεση για την πληρωμή μιας πριμοδότησης ενθάρρυνσης είναι η προηγούμενη παραλαβή εκ μέρους της Επιτροπής της έκθεσης λήξης της αποστολής .
ΤΙΤΛΟΣ V
Γενικές και τελικές διατάξεις
Άρθρο 9
Στην περίπτωση που ένα σχέδιο αφορά περισσότερες διαδοχικές αποστολές που πρόκειται να πραγματοποιηθούν στην ίδια αλιευτική ζώνη, με σκοπό να τεθούν οι βάσεις για μια σταθερή και διαρκή εκμετάλλευση, η καταβολή της πριμοδότησης ενθάρρυνσης για κάθε αποστολή υπόκειται σε εξέταση, εκ μέρους της Επιτροπής, της ή των εκθέσεων λήξης της αποστολής που αφορούν τις προηγούμενες αποστολές και έχουν διαβιβαστεί από τον ή τους αιτούντες αμέσως μετά τη λήξη της αποστολής . Στην περίπτωση που η Επιτροπή θα έκρινε ότι τα αποτελέσματα των αποστολών αυτών δεν επιτρέπουν να προβλεφθεί μία σταθερή και διαρκής εκμετάλλευση στη σχετική ζώνη, μπορεί να αποφασίσει την ανάκληση της απόφασης χορήτησης της πριμοδότησης για την ή τις ακόλουθες αποστολές .
Η απόφαση αυτή κοινοποιείται στους αιτούντες καθώς και στο ή στα ενδιαφερόμενα κράτη μέλη . Το άλλα κράτη μέλη ενημερώνονται σχετικά στο πλαίσιο της Μόνιμης Επιτροπής Δομών της Αλιείας .
Άρθρο 10
Τα κράτη μέλη ενημερώνουν την Επιτροπή σύμφωνα με το άρθρο 46 παράγραφος 1 του κανονισμού ( ΕΟΚ ) αριθ . 4028/86 σχετικά με τις νομοθετικές, κανονιστικές και διοικητικές διατάξεις που διέπουν τη χρηματοδοτική τους συμμετοχή στις ενέργειες ενθάρρυνσης των αποστολών πειραματικής αλιείας . Διευκρινίζουν, ιδιαίτερα, τα κριτήρια που εφαρμόζουν για την επιλογή των σχεδίων και για τη χορήγηση της χρηματοδοτικής τους συμμετοχής, όπως επίσης και τους τρόπους ελέγχου, των αιτούντων πριμοδότηση ενθάρρυνσης .
Άρθρο 11
Τα κράτη μέλη θέτουν στη διάθεση της Επιτροπής κατά τη διάρκεια περιόδου 3 ετών, μετά την καταβολή της τελευταίας πληρωμής, το σύνολο των δικαιολογητικών εγγράφων ή επικυρωμένα αντίγραφά τους, βάσει των οποίων έχουν υπολογιστεί οι ενισχύσεις που προβλέπονται από τον κανονισμό ( ΕΟΚ ) αριθ . 4028/86, καθώς και τους πλήρεις φακέλους των αιτούντων .
Άρθρο 12
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 16 Ιουνίου 1987 .

Labels: 2
5
6